CELEX: 52007XB0116(01)
Language: da
Date: 2007-01-16 00:00:00
Title: Ændring af aftalememorandummet om en adfærdskodeks for medlemmer af Styrelsesrådet

16.1.2007   
            
            
               DA
            
            
               Den Europæiske Unions Tidende
            
            
               C 10/6
            
         Ændring af aftalememorandummet om en adfærdskodeks for medlemmer af Styrelsesrådet
   (2007/C 10/08)
   MEDLEMMERNE AF STYRELSESRÅDET FOR DEN EUROPÆISKE CENTRALBANK ER —
   Under henvisning til aftalememorandum om en adfærdskodeks for medlemmerne af Styrelsesrådet af 16. maj 2002 (1)
   
   ud fra følgende betragtninger:
   Nærværende ændring af adfærdskodeks for medlemmer af Styrelsesrådet specificerer yderligere de etiske regler, som gælder for medlemmerne af Styrelsesrådet,
   DEN 21. DECEMBER 2006 BLEVET ENIGE OM AT ÆNDRE AFTALEMEMORANDUMMET OM EN ADFÆRDSKODEKS SÅLEDES:
   Artikel 1
   Artikel 3 i adfærdskodeks for medlemmer af Styrelsesrådet ændres således:
   
                
            
            
               Artikel 3.3. affattes således:
               
                  
                              »3.3.
                           
                           
                              Det er uforeneligt med princippet om uafhængighed at ansøge om, modtage eller acceptere, fra nogen kilde uden for ESCB, ydelser, belønninger, vederlag eller gaver til en værdi, som overstiger 200 EUR, hvad enten de er af økonomisk eller ikke-økonomisk art, som på nogen måde er forbundet med funktionen som medlem af Styrelsesrådet.«
                           
                        
            
         
                
            
            
               Følgende indsættes som artikel 3.4 og 3.5:
               
                  
                              »3.4.
                           
                           
                              De må dog gerne acceptere invitationer til konferencer, receptioner eller kulturelle begivenheder og dermed forbundet beværtning, herunder passende gæstfrihed, såfremt deres deltagelse i arrangementet er foreneligt med opfyldelsen af deres pligter som medlemmer af Styrelsesrådet. I denne forbindelse må de gerne acceptere, at arrangøren betaler rejse- og opholdsudgifter, som står i forhold til varigheden af deres deltagelse, medmindre arrangøren er en institution under deres tilsyn. I særdeleshed bør medlemmer af Styrelsesrådet udvise særlig forsigtighed for så vidt angår personlige invitationer. Disse regler gælder tilsvarende for deres ægtefæller eller samlevere, hvis invitationen også omfatter disse, og hvis disses deltagelse er i overensstemmelse med internationalt anerkendt sædvane.
                           
                        
                              3.5.
                           
                           
                              Medlemmer af styrelsesrådet må ikke til sig selv modtage vederlag for foredrag eller taler, der er påtaget i deres officielle egenskab som medlemmer af Styrelsesrådet.«
                           
                        
            
         Artikel 2
   Denne adfærdskodeks er udfærdiget i en original, som opbevares i EIB's arkiv. Hver deltager i dette aftalememorandum modtager en bekræftet genpart heraf.
   
      
         Jean-Claude TRICHET
         
         Lucas D. PAPADEMOS
         
         Lorenzo BINI SMAGHI
         
         Vítor CONSTÂNCIO
         
         Mario DRAGHI
         
         Miguel Fernández ORDOÑEZ
         
         Nicholas GARGANAS
         
         José Manuel GONZÁLEZ-PÁRAMO
         
         John HURLEY
         
         Klaus LIEBSCHER
         
         Erkki LIIKANEN
         
         Yves MERSCH
         
         Christian NOYER
         
         Guy QUADEN
         
         Jürgen STARK
         
         Gertrude TUMPEL-GUGERELL
         
         Axel A. WEBER
         
         Arnout WELLINK
         
      
   
   
      (1)  EFT C 123 af 24.5.2002, s. 9.